Πιστοποιητικό νοσηλείας ή εξέτασης σε εξωτερικά ιατρεία ενηλίκων
Χορήγηση πιστοποιητικού νοσηλείας ή εξέτασης σε εξωτερικά ιατρεία ενηλίκων
Η αίτηση μπορεί να υποβληθεί: *στο Γραφείο Πρωτοκόλλου της δομής υγείας όπου έλαβε χώρα η εξέταση ή η νοσηλεία. *σε οποιοδήποτε ΚΕΠ, δια ζώσης ή μέσω βιντεοκλήσης μέσω της πλατφόρμας myKEPive (Σημείωση: Η υποβολή αίτησης μέσω τηλεδιάσκεψης myKEPlive, δύναται να διεκπεραιωθεί μόνο με την παρουσία του ίδιου του στη βιντεοκλήση και όχι από εκπρόσωπό του ή τρίτο πρόσωπο) *Η βεβαίωση νοσηλείας ή εξέτασης διατίθεται ηλεκτρονικά μέσω του συνδέσμου: https://www.gov.gr/ipiresies/ugeia-kai-pronoia/phakelos-ugeias/atomikos-elektronikos-phakelos-ugeias-aephu-gia-polites
Κατάθεση από τον αιτούντα (δια ζώσης ή ταχυδρομικά)
Θα πρέπει να έχει προηγηθεί εξέταση σε εξωτερικά ιατρεία δημοσίων δομών υγείας ή νοσηλεία σε νοσοκομείο ή κλινική.
Όταν η αίτηση αφορά τρίτα πρόσωπα που θεμελιώνουν έννομο συμφέρον πρόσβασης στον ιατρικό φάκελο ασθενούς, θα πρέπει να τεκμηριώνεται επί της αιτήσεως το ειδικό έννομο συμφέρον με την προσκόμιση σχετικών αποδεικτικών εγγράφων.
Για την πρόσβαση σε βεβαιώσεις νοσηλείας ή εξέτασης, ως μέρος του Ατομικού Ηλεκτρονικού Φακέλου Υγείας που είναι προσβάσιμες μέσω ειδικής εφαρμογής, που διατίθεται στην Ενιαία Ψηφιακή Πύλη (gov.gr), απαιτείται ο ενδιαφερόμενος να διαθέτει πιστοποίηση του κινητού τηλεφώνου στο ΕΜΕπ (για τη χρήση της ηλεκτρονικής υπηρεσίας).
Για την πρόσβαση σε βεβαιώσεις νοσηλείας ή εξέτασης, ως μέρος του Ατομικού Ηλεκτρονικού Φακέλου Υγείας που είναι προσβάσιμες μέσω ειδικής εφαρμογής, που διατίθεται στην Ενιαία Ψηφιακή Πύλη (gov.gr), απαιτείται ο ενδιαφερόμενος να έχει προσωπικούς κωδικούς taxisnet.
Η διαδικασία αφορά στην έκδοση πιστοποιητικού νοσηλείας ή εξέτασης σε εξωτερικά ιατρεία από δημόσια νοσηλευτικά ιδρύματα και ιδιωτικές κλινικές της χώρας.
Ο ενδιαφερόμενος θα χρειαστεί να γνωρίζει τον ΑΜΚΑ του
Απόφαση δικαστηρίου για τον ορισμό οριστικού ή προσωρινού δικαστικού συμπαράστατη
Πιστοποιητικό τελεσιδικίας ή μη άσκησης ένδικων μέσων
Αποδεικτικά έγγραφα ή σχετική Εισαγγελική Εντολή για την απόδειξη του έννομου συμφέροντος (σε περίπτωση υποβολής αίτησης από τρίτο πρόσωπο)
Εξουσιοδότηση ή πληρεξούσιο σε περίπτωση υποβολής από τρίτο πρόσωπο
Ο ενδιαφερόμενος ή ο νόμιμος εκπρόσωπός του, θα χρειαστεί να γνωστοποιήσει στον υπάλληλο του ΚΕΠ κατά την υποβολή της αίτησης: -το νοσηλευτικό ίδρυμα ή την ιδιωτική κλινική και -το τμήμα ή τη μονάδα όπου έλαβε χώρα η νοσηλεία ή η εξέταση -το χρόνο που έλαβε χώρα η νοσηλεία ή η εξέταση
Απαιτείται η πιστοποίηση του κινητού τηλεφώνου στο ΕΜΕπ (για τη χρήση της ηλεκτρονικής υπηρεσίας)
Όταν η αίτηση πραγματοποιείται από τρίτο πρόσωπο, για λογαριασμό ασθενούς για τον οποίο τηρείται ιατρικός φάκελος στο Νοσοκομείο ή την κλινική, θα πρέπει να κατατίθεται θεωρημένη (με φυσική σφραγίδα ή ψηφιακά) εξουσιοδότηση του ασθενούς.
Σε περίπτωση που ο ασθενής τελεί υπό δικαστική συμπαράσταση, ο αιτών το πιστοποιητικό προσκομίζει απόφαση ορισμού οριστικού ή προσωρινού δικαστικού συμπαραστάτη.
Σε περίπτωση απόφασης ορισμού προσωρινού δικαστικού συμπαραστάτη, θα πρέπει να προσκομίζεται επιπλέον και πιστοποιητικό τελεσιδικίας ή μη άσκησης ένδικων μέσων.
Όταν η αίτηση υποβάλλεται από τρίτα πρόσωπα που θεμελιώνουν έννομο συμφέρον πρόσβασης στον ιατρικό φάκελο ασθενούς, θα πρέπει να τεκμηριώνεται επί της αιτήσεως το ειδικό έννομο συμφέρον, με την προσκόμιση σχετικών αποδεικτικών εγγράφων ή να υπάρχει Εισαγγελική Εντολή όπου να αναλύεται το έννομο συμφέρον.
Επισημαίνεται ότι: *Πιστοποιητικό νοσηλείας μπορεί να ζητηθεί τόσο για ασθενή που έχει εξέλθει από το νοσοκομείο όσο και για ασθενή που εξακολουθεί να νοσηλεύεται. *Τα πιστοποιητικά νοσηλείας ή εξέτασης ασθενούς, καθώς και ο Ιατρικός του Φάκελος θεωρούνται απολύτως προσωπικά και αυστηρώς απόρρητα και θα πρέπει να χορηγούνται στον άμεσα ενδιαφερόμενο ή σε εξουσιοδοτημένο εκπρόσωπό του, κατόπιν αίτησης του, στην οποία θα αναγράφεται σαφώς ο σκοπός χρήσης. * Ο θεράπων ιατρός δύναται να αρνηθεί τη χορήγηση πιστοποιητικού νοσηλείας, αν κρίνει ότι παραβιάζεται το απόρρητο του ασθενούς. Σε αυτήν την περίπτωση ο ενδιαφερόμενος ενημερώνεται εγγράφως.
84: Ατομικός Ηλεκτρονικός Φάκελος Υγείας (Α.Η.Φ.Υ.)
Άρθρο 22: Επεξεργασία ειδικών κατηγοριών δεδομένων προσωπικού χαρακτήρα
Κύρωση του Κώδικα Διοικητικής Διαδικασίας και άλλες διατάξεις
Καθορισμός διοικητικών διαδικασιών και των αντίστοιχων εντύπων τους που διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.).
Κώδικας Ιατρικής Δεοντολογίας: "Ιατρικά πιστοποιητικά και ιατρικές γνωματεύσεις"
Εκσυγχρονισμός και Αναμόρφωση Θεσμικού Πλαισίου Ιδιωτικών Κλινικών, Σύσταση Εθνικού Οργανισμού Δημόσιας Υγείας, Σύσταση Εθνικού Ινστιτούτου Νεοπλασιών και λοιπές διατάξεις.
Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις.
Ηλεκτρονική χορήγηση βεβαίωσης νοσηλείας ή εξέτασης ασθενούς στα νοσοκομεία και τις κλινικές της χώρας.
Κατά την προσέλευση του πολίτη στο ΚΕΠ ο πολίτης προσκομίζει στον υπάλληλο το ταυτοποιητικό του έγγραφο, για τον έλεγχο της ταυτοπροσωπίας.
Ο υπάλληλος ελέγχει πριν την καταχώριση της αίτησης, αν ο πολίτης πληροί τις προϋποθέσεις χορήγησης του πιστοποιητικού
Ο υπάλληλος ΚΕΠ συμπληρώνει την ηλεκτρονική αίτηση και δημιουργεί νέο φάκελο στο Πληροφοριακό Σύστημα των ΚΕΠ και παραδίδει στον πολίτη την βεβαίωση υποβολής αιτήματος στην οποία αναγράφεται ο αριθμός φακέλου του αιτήματος.
O υπάλληλος ΚΕΠ αποστέλλει στον αρμόδιο Φορέα τον φάκελο της υπόθεσης, ο οποίος περιέχει την αίτηση και τα δικαιολογητικά.
Το ειδικό έντυπο συντάσσεται εις τριπλούν: το πρωτότυπο για τον ενδιαφερόμενο, ένα αντίγραφο για τον ιατρικό φάκελο του ασθενούς και ένα για το Γραφείο Πρωτοκόλλου.
Το Γραφείο Κίνησης Ασθενών παραδίδει το τριπλότυπο έντυπο στον Προϊστάμενο της Κλινικής όπου νοσηλεύτηκε ο ασθενής, ο οποίος αφού λάβει γνώση, ζητά τον ιατρικό φάκελο από το Ιατρικό Αρχείο. Το τριπλότυπο έντυπο – Πιστοποιητικό Νοσηλείας – παραδίδεται στη συνέχεια στον θεράποντα ιατρό ή τον Διευθυντή της Κλινικής.
Ο θεράπων ιατρός, ή σε περίπτωση αδυναμίας του ο Διευθυντής της Κλινικής, συμβουλεύεται τα δεδομένα του ιατρικού φακέλου του ασθενή και σύμφωνα με τη γνωμάτευση που αναφέρεται στον ιατρικό φάκελο, συμπληρώνει στο τριπλότυπο έντυπο τη διάγνωση και εφόσον το υπογράψει, το επιστρέφει στον Προϊστάμενο της Κλινικής.
Το αίτημα για πιστοποιητικό νοσηλείας ή εξέτασης μπορεί να μην χορηγηθεί εφόσον ο ιατρός κρίνει πως παραβιάζεται ιατρικό απόρρητο και το αιτιολογεί γραπτώς. Στην περίπτωση αυτή ενημερώνεται ο/η αιτών/ούσα εγγράφως (Ν. 2690/ 99, Άρθρο 4).
Το συμπληρωμένο και υπογεγραμμένο έντυπο επιστρέφει στο Γραφείο Κίνησης Ασθενών. Ο αρμόδιος υπάλληλος του Γραφείου Κίνησης Ασθενών προσκομίζει το τριπλότυπο έντυπο στον Διοικητικό Διευθυντή για υπογραφή.
Ο αρμόδιος υπάλληλος του Γραφείου Κίνησης παραδίδει το τριπλότυπο έντυπο στο Γραφείο Πρωτοκόλλου για να λάβει στρογγυλή σφραγίδα και εφόσον το πιστοποιητικό θεωρηθεί, φροντίζει με δική του ευθύνη, για την αρχειοθέτηση του αντιγράφου του Πιστοποιητικού Νοσηλείας που προορίζεται για τον ιατρικό φάκελο του ασθενή, στο Ιατρικό Αρχείο.
Το Πιστοποιητικό Νοσηλείας παραδίδεται στον ασθενή αυτοπροσώπως, όπου ο ασθενής υπογράφει για να βεβαιώσει την παραλαβή του ή του αποστέλλεται ταχυδρομικώς.
Ο ενδιαφερόμενος χρήστης πληκτρολογεί τον σύνδεσμο https://www.gov.gr/ipiresies/ugeia-kai-pronoia/phakelos-ugeias/atomikos-elektronikos-phakelos-ugeias-aephu-gia-polites, για τον εντοπισμό της εφαρμογής στην Ενιαία Ψηφιακή Πύλη (gov.gr).
Ο χρήστης εισάγει τους κωδικούς - διαπιστευτήρια της ΓΓΠΣΔΔ (κωδικούς TAXISnet).
Ο χρήστης παραλαμβάνει τον 6ψήφιο κωδικό μιας χρήσης (OTP)
Ο χρήστης καταχωρίζει τον ΑΜΚΑ του στο ειδικό πεδίο, για την άντληση των στοιχείων που αφορούν στον ατομικό του φάκελο.
Ο χρήστης μεταβαίνει στην καρτέλα "Ηλεκτρονικός Φάκελος Υγείας" και επιλέγει το πεδίο "Νοσηλείες"
Ο χρήστης επιλέγει την υποενότητα "Νοσηλείες", όπου εμφανίζεται η νοσηλεία ή η λίστα με τις νοσηλείες του. Επιλέγει τη νοσηλεία που τον ενδιαφέρει προκειμένου να κάνει προβολή των στοιχείων ή εκτύπωση της σχετικής βεβαίωσης.
Αλληλεπίδραση λογισμικών (διαλειτουργικότητα)
Η εύρεση της σελίδας στην Ενιαία Ψηφιακή Πύλη είναι επίσης δυνατή, ακολουθώντας τη διαδρομή: Αρχική σελίδα--> Υγεία και πρόνοια-->Φάκελος υγείας-->Ατομικός Ηλεκτρονικός Φάκελος Υγείας (ΑΗΦΥ) για πολίτες.
Προκειμένου ο χρήστης να κάνει χρήση των ηλεκτρονικών υπηρεσιών του Ηλεκτρονικού Φακέλου Υγείας, θα πρέπει προηγουμένως να έχει πιστοποιήσει το κινητό του τηλέφωνο στο Εθνικό Μητρώο Επικοινωνίας (ΕΜΕπ.), προκειμένου να λαβάνει κωδικό μιας χρήσης (OTP).
Τα στοιχεία που προβάλλονται στην ενότητα "Νοσηλείες" είναι: *-Κωδικός ICD10 νοσηλείας, *-Αιτία νοσηλείας, *-Νοσοκομείο, *-Έτος, *-Σχόλια.
Είσοδος στη σελίδα της εφαρμογής "Ατομικός Ηλεκτρονικός Φάκελος Υγείας (ΑΗΦΥ)"
Χρήση δεύτερου παράγοντα ταυτοποίησης (OTP)
Μετάβαση στην καρτέλα "Ηλεκτρονικός Φάκελος Υγείας"
Προβολή ή/και εκτύπωση της αναζητούμενης νοσηλείας
Στην εξυπηρέτηση μέσω myKEPlive, ο έλεγχος ταυτοπροσωπίας διενεργείται με την επίδειξη του ταυτοποιητικού εγγράφου του πολίτη στην κάμερα, κατά την έναρξη της τηλεδιάσκεψης.
Ο φάκελος της αίτησης αποστέλλεται με e-mail ή ταχυδρομικά
Έλεγχος πληρότητας προϋποθέσεων και δικαιολογητικών
Καταχώριση στοιχείων πολίτη, δημιουργία και πρωτοκόλληση αίτησης
Αποστολή φακέλου υπόθεσης στην αρμόδια υπηρεσία
Παραλαβή και πρωτοκόλληση της αίτησης από το Τμήμα Πρωτοκόλλου του νοσηλευτικού ιδρύματος ή της κλινικής
Προώθηση της αίτησης στο Γραφείο Κίνησης Ασθενών και έκδοση του εντύπου σε τρία αντίτυπα
Προώθηση της αίτησης στη Γραμματεία Εξωτερικών Ιατρείων, εφόσον ο ενδιαφερόμενος έχει εξεταστεί ή /και εισαχθεί για βραχεία νοσηλεία στο Τμήμα Επειγόντων Περιστατικών
Παράδοση του εντύπου - πιστοποιητικού στον Προιστάμενο της Κλινικής νοσηλείας ή εξέτασης
Υπογραφή του εντύπου - πιστοποιητικού από τον θεράποντα ιατρό ή σε περίπτωση αδυναμίας του, από τον Διευθυντή της Κλινικής
Άρνηση χορήγησης πιστοποιητικού από τον θεράποντα ιατρό
Επιστροφή του εντύπου - πιστοποιητικού στο Γραφείο Κίνησης Ασθενών και υπογραφή από τον Διευθυντή Διοικητικού
Παράδοση του πιστοποιητικού στον πολίτη ή αποστολή ταχυδρομικώς
Θεώρηση του πιστοποιητικού από το Γραφείο Πρωτοκόλλου και αρχειοθέτηση του αντιγράφου στο Ιατρικό Αρχείο
Οδηγίες χρήσης εφαρμογής Ηλεκτρονικού Φάκελος Υγείας (ΗΦΥ)
Γραφείο Κίνησης Ασθενών - Έκδοση πιστοποιητικού νοσηλείας